stanford-oval/wikipedia huggingface dataset:
การระบาดทั่วของโควิด-19 ในประเทศไทย
มาตรการรับมือ > วัคซีน > การเดินทางด้วยขนส่งสาธารณะ

วันที่ 17 มกราคม 2565 อธิบดีกรมการขนส่งทางบก ได้ให้ข้อมูลว่าสถานการณ์การแพร่ระบาดของไวรัสโคโรนา COVID-19 ควรปฏิบัติตามมาตรการป้องกันด้านสาธารณะสุขอย่างเคร่งครัดเมื่อต้องเดินทางด้วยระบบขนส่งของสาธารณะเช่น รถแท็กซี่ หรือรถประจำทาง ให้คนขับรถและผู้โดยสารปฏิบัติตามมาตรการควบคุมการแพร่ระบาดของโควิด-19 สำหรับรถโดยสารสาธารณะทุกประเภท และสำหรับผู้ที่มีความเสี่ยงหรือมีโอกาสที่ได้รับเชื้อโควิดแต่ยังไม่แสดงอาการแน่ชัดให้เรียกใช้รถรับส่งเฉพาะทางสำหรับผู้ป่วยโควิดเพื่อเลี่ยงการเดินทางด้วยรถสาธารณะ
ผลกระทบ > เศรษฐกิจ

อ้างอิง: ธนาคารพัฒนาเอเชีย
ในเดือนเมษายน 2564 ประธานหอการค้าไทยเปิดเผยว่า คนไทยอาจสูญเสียงานแล้วกว่า 7 ล้านตำแหน่ง และอาจเพิ่มขึ้นเป็น 10 ล้านตำแหน่งหากการระบาดยังยืดเยื้อต่อไปอีก 2–3 เดือน สายการบินพาณิชย์ที่ดำเนินการในประเทศไทย 8 แห่งยื่นหนังสือทวงถามกระทรวงการคลังถึงมาตรการให้สินเชื่อดอกเบี้ยต่ำวงเงิน 25,000 ล้านบาทที่ร้องขอไปก่อนหน้านี้ ด้านสายการบินแห่งชาติของไทย การบินไทย ได้รับผลกระทบต่อผลประกอบการอย่างหนัก แม้ว่ากระทรวงการคลังจะออกเงินกู้วงเงิน 50,000 ล้านบาทเมื่อวันที่ 29 เมษายน แต่จำนวนดังกล่าวน่าจะทำให้บริษัทคงสภาพคล่องไปได้ถึงสิ้นปี 2563 เท่านั้น สุดท้ายการบินไทยพ้นสภาพรัฐวิสาหกิจและต้องเข้ารับการฟื้นฟูกิจการ
การสำรวจขององค์การพัฒนาอุตสาหกรรมแห่งสหประชาชาติในเดือนมิถุนายน 2563 พบว่า อุตสาหกรรมกว่าร้อยละ 90 คาดว่าจะเสียรายได้กว่าร้อยละ 50 เมื่อเทียบกับปีกลาย มาตรการของรัฐทำให้อุตสาหกรรมรถยนต์มีดัชนีสมรรถนะการผลิต (MPI) ในเดือนเมษายน 2563 ลดลงปีต่อปีร้อยละ 82 นับเป็นการผลิตที่ต่ำสุดตั้งแต่ปี 2530 อุตสาหกรรมที่ได้รับผลกระทบหนักรองลงมา ได้แก่ ปิโตรเลียมและผลิตภัณฑ์, มอลต์และเครื่องดื่มมอลต์ ระบบเครื่องปรับอากาศและน้ำตาล ส่วนอุตสาหกรรมที่มี MPI เพิ่มขึ้นในเดือนเมษายน 2563 ได้แก่ คอนกรีตและซีเมนต์ การแพทย์ แผ่นวงจรอิเล็กทรอนิกส์ อาหารทะเลแช่แข็ง และอาหารสัตว์ โดยเพิ่มขึ้นปีต่อปีตั้งแต่ร้อยละ 10 ถึง 40
ตั้งแต่วันที่ 18 กรกฎาคม เกิดการประท้วงเนื่องจากสภาวะเศรษฐกิจ และมาตรการตอบสนองของรัฐบาลที่ล้มเหลว ในเดือนสิงหาคม มีการเปิดเผยตัวเลขเศรษฐกิจไทยไตรมาส 2 ของปี 2563 พบว่าเศรษฐกิจไทยหดตัวร้อยละ 12.2 อัตราการว่างงานเพิ่มขึ้นเป็นร้อยละ 1.95 หรือประมาณ 8 แสนคน ด้านมหาวิทยายลัยหอการค้าไทยเปิดเผยว่า หากสถานการณ์เศรษฐกิจไม่ดีขึ้นใน 6 เดือนจะมีการปลดคนงานเพิ่มขึ้นเป็น 2 ล้านคน ด้านนายกรัฐมนตรีกล่าวโทษการประท้วงว่าทำให้เศรษฐกิจทรุดหนักเข้าไปอีก รายงานของธนาคารโลกคาดการณ์ว่าเศรษฐกิจไทยน่าจะหดตัวลงร้อยละ 8.9 ซึ่งเป็นการลดลงมากที่สุดในบรรดา 9 ประเทศที่จัดอันดับ
ศูนย์พยากรณ์เศรษฐกิจ มหาวิทยาลัยหอการค้าไทย ประเมินว่าการระบาดระลอก 3 ในรอบเดือนเมษายน 2564 อาจส่งผลกระทบต่อเศรษฐกิจไทยเป็นมูลค่า 60,000–100,000 ล้านบาท โดยเฉพาะช่วงสงกรานต์ ซึ่งคาดว่าคิดเป็นมูลค่าความเสียหาย 1–2 แสนล้านบาท
ในเดือนพฤษภาคม 2564 รัฐมนตรีว่าการกระทรวงอุตสาหกรรมเปิดเผยว่าดัชนีอุตสาหกรรมกำลังฟื้นตัว โดยเฉพาะในอุตสาหกรรมยานยนต์และเครื่องใช้ไฟฟ้า เช่นเดียวกับการผลิตเบียร์
ข้อมูลในเดือนมิถุนายน 2564 พบว่าใน 1 ปีที่ผ่านมา หนี้สินครัวเรือนไทยเพิ่มขึ้น 5 แสนล้านบาท เป็น 14 ล้านล้านบาท และต้นปี 2564 มีคนตกงาน เสี่ยงตกงานและเสมือนว่างงานกว่า 4.7 ล้านคน
ผลกระทบ > สังคม

ข้อมูลเพิ่มเติม: การประท้วงในประเทศไทย พ.ศ. 2563–2564
เกิดกรณีการแจ้งผลการตรวจที่ผิดพลาดทำให้ได้รับผลกระทบ มีรายหนึ่งที่ถูกสังคมตั้งข้อรังเกียจ
ในเดือนพฤษภาคม 2564 สวนดุสิตโพลเปิดเผยผลการสำรวจสภาพจิตใจของคนไทย โดยมีกลุ่มตัวอย่าง 1,713 คน เกี่ยวกับความรู้สึกต่อสถานการณ์ พบว่า ผู้ตอบร้อยละ 75.35 รู้สึกเครียดและวิตกกังวล ร้อยละ 72.95 รู้สึกสิ้นหวัง สำหรับสาเหตุ ร้อยละ 88.33 ระบุว่าเกิดจากสถานการณ์การระบาดที่ยังรุนแรง และร้อยละ 60.52 เกิดจากปัญหาเศรษฐกิจ
ผลของคำสั่งล็อกดาวน์บางส่วนโดยไม่มีการเยียวยาทำให้มีการรวมตัวกันขัดขืนมาตรการของรัฐ เช่น แคมเปญออนไลน์ #กูจะเปิดมึงจะทำไม ของผู้ประกอบการร้านอาหาร ในรอบเดือนมิถุนายน 2564 พบมีผู้ก่อเหตุชิงทรัพย์ร้านทองแล้วกว่า 10 ครั้ง
การแพร่กระจายไปยังประเทศอื่น ๆ

เกาหลีใต้ – เมื่อ 4 กุมภาพันธ์ 2563 หญิงชาวเกาหลีใต้กลับจากการเดินท่องเที่ยวประเทศไทย พบว่าผลเป็นบวก และยืนยันการติดเชื้อเป็นกรณีที่ 16 ของประเทศ
เยอรมนี – เมื่อ 4 มีนาคม 2563 เมืองโคโลญยืนยันผู้ป่วย 5 กรณี ซึ่งรวมถึงหญิงที่กลับจากการเดินทางท่องเที่ยวในประเทศไทย และคาดว่าติดเชื้อที่นั่น
ออสเตรเลีย – เมื่อ 5 มีนาคม 2563 รัฐควีนส์แลนด์ยืนยันว่า ชายวัย 81 ปี ที่เพิ่งเดินทางกลับจากประเทศไทยได้ทำการทดสอบโรค พบว่าผลเป็นบวก และเข้ารับการรักษาที่โรงพยาบาลมหาวิทยาลัยซันไชน์โคสต์
อินเดีย – เมื่อ 6 มีนาคม 2563 อินเดียรายงานยืนยันกรณีที่ 31 ผู้ป่วยเป็นชาวอินเดียที่มีประวัติการเดินทางจากประเทศไทยและมาเลเซีย
ลาว – เมื่อ 22 เมษายน 2564 มีคำสั่งล็อกดาวน์นครหลวงเวียงจันทน์ หลังคณะเฉพาะกิจควบคุมโควิด-19 แถลงข่าวการตรวจพบผู้ติดเชื้อเพิ่มขึ้น โดยพบในเวียงจันทน์ 26 ราย ในคลัสเตอร์เดียวกัน ซึ่งเป็นผลต่อเนื่องจากผู้ป่วยลำดับที่ 59 ที่ติดเชื้อจากเพื่อนคนไทยที่ลักลอบนั่งเรือข้ามแม่น้ำโขงไปเที่ยวในเวียงจันทน์ เมื่อช่วงเทศกาลสงกรานต์
อียิปต์ – ในเดือนพฤษภาคม 2564 มีข่าวว่าสหราชอาณาจักรพบผู้ป่วยโควิด-19 (สายพันธุ์ C.36.3 ที่พบครั้งแรกในนักบินผู้ช่วยในประเทศไทย) จำนวนหนึ่งเดินทางเข้าสหราชอาณาจักรจากประเทศอียิปต์ ซึ่งทางการไทยแถลงว่าผู้ติดเชื้อเดินทางเข้ามาในไทยจากอียิปต์เมื่อ 26 มกราคม โดยตรวจพบเชื้อดังกล่าวและพักอยู่ในสถานที่กักตัวของรัฐ เมื่อหายป่วยตรวจไม่พบเชื้อแล้วได้เดินทางกลับอียิปต์ในวันที่ 16 กุมภาพันธ์ จึงไม่ควรเรียกว่าเป็นสายพันธุ์ไทย
กัมพูชา – วันที่ 19 มิถุนายน 2564 รัฐมนตรีกระทรวงสาธารณสุขกัมพูชา แถลงว่าตรวจพบผู้ติดเชื้อโควิด-19 สายพันธุ์เดลตา (ฺB.1.617.2) ในประเทศเป็นครั้งแรกโดยเป็นแรงงานชาวกัมพูชาที่เดินทางกลับจากประเทศไทยระหว่างวันที่ 5–8 มิถุนายน ผ่านทางด่านพรมแดนโดยมาจากกรุงเทพฯ 5 คน และจากจังหวัดชลบุรี 2 คน
เชิงอรรถ

↑  ระวังสับสนกับการตอบสนองที่เกี่ยวข้องกับความเครียดจากการก่อภูมิคุ้มกัน (immunization stress-related response, ISRR) ซึ่งมีบรรยายในวรรณกรรมขององค์การอนามัยโลก
แหล่งข้อมูลอื่น

Coronamapper เก็บถาวร 2020-03-04 ที่ เวย์แบ็กแมชชีน – แผนที่การระบาดของไวรัสทั่วโลก
กระทรวงสาธารณสุข เก็บถาวร 2020-03-24 ที่ เวย์แบ็กแมชชีน – โรคติดเชื้อไวรัสโคโรนา
แผนที่ข่าว COVID-19 🔍 เก็บถาวร 2020-03-16 ที่ เวย์แบ็กแมชชีน – แผนที่แสดงการระบาดของไวรัสในประเทศไทย
รายงานประจำวันเกี่ยวกับการติดเชื้อ COVID–19 โดยองค์การอนามัยโลก
| ด ค กพรรคภูมิใจไทย |
| --- | --- | --- |
| หัวหน้าพรรค |  พิพัฒน์ พรมวราภรณ์  ชวรัตน์ ชาญวีรกูล  อนุทิน ชาญวีรกูล  |  |
| เลขาธิการพรรค |  มงคล ศรีอ่อน  พรทิวา นาคาศัย  ศักดิ์สยาม ชิดชอบ  ไชยชนก ชิดชอบ  |  |
| โฆษกพรรค |  วันเพ็ญ ขวัญวงษ์  ศุภชัย ใจสมุทร  ศุภมาส อิศรภักดี  บุณย์ธิดา สมชัย  ณัฏฐ์ชนน ศรีก่อเกื้อ  |  |
| นโยบายพรรค |  การระบาดทั่วของโควิด-19 ในประเทศไทย  กัญชาเสรี  |  |
| ดูเพิ่ม |  กลุ่มเพื่อนเนวิน เนวิน ชิดชอบ  พรรคพลังประชาชน  พรรคมัชฌิมาธิปไตย  |  |
แถวประชาชนที่รอรับแจกอาหาร ถ่ายที่เกาะสมุย
เจ้าหน้าที่ประจำห้างค้าส่งแห่งหนึ่งในกรุงเทพมหานคร ให้ลูกค้าสแกนไทยชนะ ก่อนเข้าภายในอาคาร
แผนที่ยอดผู้ติดเชื้อใหม่รายจังหวัดในการระบาดระลอกสาม (ซึ่งเริ่มในเดือนเมษายน 2564)
ป้ายติดหน้ารั้วของสวนลุมพินีในกรุงเทพมหานครซึ่งถูกสั่งปิดจากการระบาดของไวรัส
ทหารมหาดเล็กในพระบรมมหาราชวังสวมหน้ากากอนามัย
ร้านเซเว่นอีเลฟเว่นซึ่งปกติเปิด 24 ชั่วโมง ปิดทำการ เนื่องจากมาตรการจำกัดการระบาด
ค่าจ้างขั้นต่ำในประเทศไทย

ค่าจ้างขั้นต่ำในประเทศไทย เป็นอัตราค่าจ้างขั้นต่ำที่รัฐกำหนดให้นายจ้างต้องจ่ายให้แก่ลูกจ้าง กำหนดในอัตราต่อวัน กำหนดขึ้นครั้งแรกตามประกาศกระทรวงมหาดไทย เรื่อง อัตราค่าจ้างขั้นต่ำ ลงวันที่ 14 กุมภาพันธ์ พ.ศ. 2516 ปัจจุบันค่าจ้างขั้นต่ำเป็นไปตามประกาศคณะกรรมการค่าจ้าง กระทรวงแรงงาน เรื่อง อัตราค่าจ้างขั้นต่ำ (ฉบับที่ 12) บังคับใช้ตั้งแต่ 1 มกราคม พ.ศ. 2567 เป็นต้นไป
ประวัติ

ประเทศไทยได้กำหนดให้มีอัตราค่าจ้างขั้นต่ำขึ้นครั้งแรกตามประกาศของคณะปฏิวัติ ฉบับที่ 103 และประกาศกระทรวงมหาดไทย เรื่อง การกำหนดค่าแรงขั้นต่ำ ได้กำหนดให้กระทรวงมหาดไทยมีอำนาจกำหนดค่าจ้างขั้นต่ำ โดยมีคณะกรรมการค่าจ้างเพื่อพิจารณาและกำหนด โดยคณะกรรมการประกอบด้วยประธานและกรรมการที่รัฐมนตรีว่าการกระทรวงมหาดไทยแต่งตั้ง และได้กำหนดให้ค่าจ้างขั้นต่ำต้องสามารถใช้ยังชีพแต่ลูกจ้างและคนในครอบครัว 2 คนได้อย่างปกติ ต่อมาได้ปรับนิยามของค่าจ้างขั้นต่ำขึ้นใหม่ โดยพิจารณาลดเป็นเงินที่ลูกจ้างคนเดียวสามารถควรจะได้รับและดำรงชีพได้ และคงใช้นิยามนี้จนถึงปัจจุบัน
ในช่วงปี พ.ศ. 2516 – 2536 กระทรวงมหาดไทย โดยกองแรงงานเป็นผู้ดำเนินการหลักในการพิจารณาและประกาศบังคับใช้อัตราค่าจ้างขั้นต่ำ กระทั่งมีการจัดตั้งกระทรวงแรงงานและสวัสดิการสังคมขึ้นมาในปี พ.ศ. 2536 (ปัจจุบันเปลี่ยนชื่อเป็นกระทรวงแรงงาน) กองแรงงาน กระทรวงมหาดไทยจึงโอนย้ายไปยังกระทรวงดังกล่าว ทำให้คณะกรรมการค่าจ้างจึงสังกัดกับกระทรวงนี้จนถึงปัจจุบัน โดยในช่วงปี พ.ศ. 2536 – 2551 กำหนดในรูปของประกาศกระทรวง และตั้งแต่ปี พ.ศ. 2551 เป็นต้นไปกำหนดเป็นประกาศของคณะกรรมการค่าจ้าง โดยมีการออกประกาศกำหนดค่าจ้างขั้นต่ำไปแล้ว 48 ฉบับ
นโยบายรัฐบาลต่อค่าจ้างขั้นต่ำ > รัฐบาลแพทองธาร ชินวัตร

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคเพื่อไทยนำเสนอนโยบายปรับค่าจ้างขั้นต่ำในประเทศไทยเป็น 600 บาทภายในระยะเวลา 4 ปีที่เป็นรัฐบาลในลักษณะขั้นบันไดเพื่อกระตุ้นเศรษฐกิจภายในประเทศ มีการวิเคราะห์ว่านโยบายนี้ตรงกับความต้องการของประชาชน ลดความเหลื่อมล้ำของรายได้ ทำให้ประชาชนออกมาสนับสนุนนโยบายนี้ แต่อาจส่งผลต่อต้นทุนของนายจ้างโดยเฉพาะกลุ่มผู้ประกอบการรายย่อยที่มีผลผลิตน้อย ลดการจ้างแรงงานและกำลังการผลิต ลดการแข่งขันทางการค้า และเกิดภาวะเงินเฟ้อ ทำให้เกิดการคัดค้านจากฝ่ายนายจ้างบางส่วน จึงมีการเสนอว่าให้ดำเนินการเพิ่มค่าจ้างอย่างค่อยเป็นค่อยไป นอกจากนี้ควรมีนโยบายอื่นควบคู่มาด้วย เช่น ดูแลปัจจัยต้นทุนการผลิต ควบคุมราคาสินค้าและบริการ สร้างความสมดุลระหว่างรายได้ของลูกจ้างกับต้นทุนของนายจ้าง และพัฒนาฝีมือแรงงานเพื่อสร้างความสามารถในการแข่งขันกับประเทศรอบข้าง
ค่าจ้างขั้นต่ำในปัจจุบัน

| ค่าจ้างขั้นต่ำ   (บาท/วัน) | จังหวัด |
| --- | --- |
370: ภูเก็ต
363: กรุงเทพมหานคร นครปฐม นนทบุรี ปทุมธานี สมุทรปราการ และสมุทรสาคร
361: ชลบุรี ภูเก็ต และระยอง
352: นครราชสีมา
351: สมุทรสงคราม
350: ขอนแก่น ฉะเชิงเทรา เชียงใหม่ ปราจีนบุรี พระนครศรีอยุธยา และสระบุรี
349: ลพบุรี
348: นครนายก สุพรรณบุรี และ หนองคาย
347: กระบี่  และตราด
345: กาญจนบุรี จันทบุรี เชียงราย ตาก นครพนม บุรีรัมย์ ประจวบคีรีขันธ์ พังงา พิษณุโลก มุกดาหาร สกลนคร สงขลา สระแก้ว สุราษฎร์ธานี และอุบลราชธานี
344: ชุมพร เพชรบุรี และสุรินทร์
343: นครสวรรค์ ยโสธร และลำพูน
342: กาฬสินธุ์ นครศรีธรรมราช บึงกาฬ เพชรบูรณ์ และร้อยเอ็ด
341: ชัยนาท ชัยภูมิ พัทลุง สิงห์บุรี และอ่างทอง
340: กำแพงเพชร พิจิตร มหาสารคาม แม่ฮ่องสอน ระนอง ราชบุรี ลำปาง เลย ศรีสะเกษ สตูล สุโขทัย หนองบัวลำภู อำนาจเจริญ อุดรธานี อุตรดิตถ์ และอุทัยธานี
338: ตรัง น่าน พะเยา และแพร่
330: นราธิวาส ปัตตานี และยะลา
คีรือนา

| คีรือนา |
| --- | --- |
เมือง
คีรือนา - กิโรน
ตามเข็มจากบน ทิวทัศน์นครคีรือนายามค่ำคืน, โบสถ์คีรือนา, โรงแรมน้ำแข็ง, การปล่อยจรวดที่ศูนย์เอสเรนจ์, หอระฆังโบสถ์คีรือนา
คีรือนาแสดงแผนที่เทศมณฑลนอร์บ็อตเตินคีรือนาแสดงแผนที่ประเทศสวีเดน
พิกัด: 67°50′56″N 20°18′10″E﻿ / ﻿67.84889°N 20.30278°E﻿ / 67.84889; 20.30278
ประเทศ:  สวีเดน
จังหวัด: แลปแลนด์
เทศมณฑล: นอร์บ็อตเติน
เทศบาล: คีรือนา
เริ่มใช้แปลนเมือง: 27 เมษายน 1900
ได้รับสถานะนคร: 1 มกราคม 1948
พื้นที่
 • ทั้งหมด: 16.53 ตร.กม. (6.38 ตร.ไมล์)
ประชากร (30 กันยายน 2019)
 • ทั้งหมด: 22,906 คน
 • ความหนาแน่น: 1,098 คน/ตร.กม. (2,840 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
เว็บไซต์: kiruna.se
คีรือนา (สวีเดน: Kiruna, ออกเสียง: [ˈkǐːrʉna]), กิโรน (ซามีเหนือ: Giron, ออกเสียง: [ˈkiron]) หรือ กีรูนา (ฟินแลนด์: Kiiruna, ออกเสียง: [ˈkiːrunɑ]) เป็นนครที่ตั้งอยู่ทิศเหนือสุดของประเทศสวีเดนตั้งอยู่ในจังหวัดแลปแลนด์ มีประชากร 17,002 คนตามข้อมูลปี 2016 และเป็นศูนย์กลางการปกครองของเทศบาลคีรือนา เทศมณฑลนอร์บ็อตเติน คีรือนาเริ่มแรกตั้งขึ้นในคริสต์ทศวรรษ 1890 เพื่อเป็นเมืองสำหรับรองรับเหมืองคีรือนา
คีรือนายังเป็นที่ตั้งของศูนย์อวกาศเอสเรนจ์ซึ่งตั้งขี้นในคริสต์ทศวรรษ 1960 ทำให้คีรือนายังได้รับขนานนามว่าเป็น "เมืองอวกาศ" (space town) รวมถึงสถาบันฟิสิกส์อวกาศ และภาควิชาวิทยาศาสตร์อวกาศ มหาวิทยาลัยเทคโนโลยีลือลิยอ
คลองลัดโพธิ์

| คลองลัดโพธิ์ |
| --- | --- |
คลองลัดโพธิ์
ตำแหน่ง: ตำบลทรงคนอง อำเภอพระประแดง จังหวัดสมุทรปราการ
ประเทศ: ประเทศไทย
ข้อมูลจำเพาะ
ความยาว: 0.6 km (0.37 ไมล์)
ความกว้างประตูกั้นน้ำ: 14 m (46 ft)
ประตูกั้นน้ำ: 1
ประวัติ
วันที่บูรณะ: พ.ศ. 2523
ข้อมูลภูมิศาสตร์
จุดเริ่มต้น: แม่น้ำเจ้าพระยา
จุดสิ้นสุด: แม่น้ำเจ้าพระยา
สาขาของ: แม่น้ำเจ้าพระยา
เชื่อมต่อกับ: แม่น้ำเจ้าพระยา
คลองลัดโพธิ์ เป็นชื่อคลองเดิม บริเวณตำบลทรงคนอง อำเภอพระประแดง จังหวัดสมุทรปราการ เดิมมีลักษณะตื้นเขิน ต่อมาได้จัดสร้างเป็นโครงการตามแนวพระราชดำริ เป็นการบริหารจัดการน้ำเพื่อแก้ปัญหาน้ำท่วมในกรุงเทพมหานคร โดยยึดหลักการ "เบี่ยงน้ำ" ภายใต้การดูแลของหน่วยงานหลัก 3 หน่วยงานคือ กรมชลประทาน, กรุงเทพมหานคร และคณะกรรมการพิเศษเพื่อประสานงานโครงการอันเนื่องมาจากพระราชดำริ
มีหลักการคือ จากสภาพของแม่น้ำเจ้าพระยาเดิมที่มีลักษณะไหลวนคดเคี้ยวบริเวณรอบพื้นที่บริเวณบางกะเจ้านั้นมีความยาวถึง 18 กิโลเมตร นั้นทำให้การระบายน้ำที่ท่วมพื้นที่ชั้นในของกรุงเทพมหานครเป็นไปได้ช้า ไม่ทันเวลาน้ำทะเลหนุน พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จึงมีพระราชดำริให้พัฒนาใช้คลองลัดโพธิ์ ซึ่งเดิมมีความตื้นเขินมีความยาวราว 600 เมตร ให้ใช้ระบายน้ำที่หลากและน้ำที่ท่วมทางสองฝั่งของแม่น้ำเจ้าพระยาลงสู่ทะเลทันทีในช่วงก่อนที่น้ำทะเลหนุน และปิดคลองลัดโพธิ์เมื่อน้ำทะเลหนุน เพื่อหน่วงน้ำทะเลไม่ให้ขึ้นลัดเลาะไปตามแนวแม่น้ำเจ้าพระยาที่คดโค้งถึง 18 กิโลเมตรก่อนซึ่งใช้เวลามากจนถึงเวลาน้ำลง ทำให้ไม่สามารถขึ้นไปท่วมตัวเมืองได้
คลองลัดโพธิ์ เป็นคลองที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระราชดำรัสเมื่อวันที่ 4 ธันวาคม พ.ศ. 2549 ว่าเป็นสถานที่ตัวอย่างของการบริหารจัดการน้ำ ที่ต้องการความรู้เรื่องเกี่ยวกับเวลาน้ำขึ้นน้ำลง หากบริหารจัดการให้ถูกต้องจะสามารถแก้ปัญหาน้ำท่วมได้ โดยพระองค์ได้เสด็จพระราชดำเนินทางชลมารคไปทรงประกอบพิธีเปิดประตูระบายน้ำคลองลัดโพธิ์ พร้อมทั้งทรงเปิดสะพานภูมิพล 1 และ 2 เมื่อวันที่ 24 พฤศจิกายน พ.ศ. 2553
ประวัติ > ขุดคลอง

คลองลัดโพธิ์ขุดขึ้นในรัชกาลสมเด็จพระเจ้าท้ายสระ โดยโปรดให้พระยาราชสงคราม (ปาน) เป็นแม่กองขุดคลองนี้ในช่วงคอคอดที่แม่น้ำเจ้าพระยาโค้งเข้าหากัน เมื่อแรกขุดมีความยาว 25 เส้น (1,000 เมตร) ขุดขึ้นเพื่อย่นระยะการเสด็จประพาสไปทรงเบ็ดที่ปากอ่าวแม่น้ำเจ้าพระยาอันเป็นกีฬาที่ทรงโปรด
ต่อมาในสมัยพระบาทสมเด็จพระพุทธยอดฟ้าจุฬาโลกมหาราช มีพระราชดำริว่า คลองลัดอาจทำให้น้ำเค็มจากปากน้ำไหลมาถึงกรุงเทพฯ ได้เร็วขึ้น และกระแสน้ำ อาจทำให้คลองลัดกลายเป็นแม่น้ำสายใหญ่ได้ในภายหลังดังที่เกิดขึ้นกับคลองลัดเกร็ดและคลองลัดบางกอก จึงทรงพระกรุณาโปรดเกล้าฯ ให้ทำทำนบกั้นปากคลองและถมคลองให้แคบลง ถึงกระนั้นก็ยังคงเกิดการเซาะตลิ่งจนคลองมีความยาว เหลือเพียง 600 เมตร
ประวัติ > มหาอุทกภัย

ในช่วงอุทกภัยในประเทศไทย พ.ศ. 2554 ประตูน้ำคลองลัดโพธิ์มีส่วนช่วยบรรเทาการบ่าของน้ำเหนือ โดยมีการระบายน้ำผ่านคลองลัดโพธิ์ด้วยการใช้เรือดันตั้งแต่วันที่ 17 กันยายน พ.ศ. 2554 สามารถเร่งการเดินทางของน้ำจากความเร็ว 2 น็อต เป็น 6 น็อต ทำให้ระบายน้ำเพิ่มขึ้นร้อยละ 15 ของการไหลในอัตราปกติ ทำให้ระดับน้ำตั้งแต่อำเภอบางไทรลงมา ลดระดับลงจากก่อนหน้านั้น ไม่ท่วมเข้าพื้นที่ชั้นในของกรุงเทพมหานคร บางกระเจ้า และพื้นที่ของจังหวัดสมุทรปราการ
ดูเพิ่ม

สะพานภูมิพล
แหล่งข้อมูลอื่น

http://www.oknation.net/blog/darknews/2010/11/24/entry-1
แผนที่และภาพถ่ายทางอากาศของ คลองลัดโพธิ์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°40′01″N 100°32′22″E﻿ / ﻿13.666909284167046°N 100.539327854509°E﻿ / 13.666909284167046; 100.539327854509
พระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้พระราชทานพระราชดำริในการขุดลอกคลองและสร้างประตูระบายน้ำที่คลองลัดโพธิ์ รวมทั้งพระราชทานพระราชดำริในการสร้างสะพานภูมิพล ประดิษฐาน ณ สวนสุขภาพลัดโพธิ์ ตำบลทรงคนอง อำเภอพระประแดง จังหวัดสมุทรปราการ
แอร์บูล สุทธิวรรณ

| พลอากาศเอกแอร์บูล สุทธิวรรณป> ช., ม.ว.ม. |
| --- | --- |

สมาชิกวุฒิสภา
สมาชิกโดยตำแหน่ง 6​ ธันวาคม พ.ศ. 2563 – 30 กันยายน​ พ.ศ. 2564 (0 ปี 299 วัน)
ก่อนหน้า: พลอากาศเอก มานัต วงษ์วาทย์
ถัดไป: ​ พลอากาศเอก นภาเดช ธูปะเตมีย์​
ผู้บัญชาการทหารอากาศ
ดำรงตำแหน่ง 1 ตุลาคม พ.ศ. 2563 – 30 กันยายน​ พ.ศ. 2564 (0 ปี 365 วัน)
ก่อนหน้า: พลอากาศเอก มานัต วงษ์วาทย์
ถัดไป: ​ พลอากาศเอก นภาเดช ธูปะเตมีย์​
 
ข้อมูลส่วนบุคคล
เกิด: 6 มีนาคม พ.ศ. 2504 (63 ปี)
คู่สมรส: พรรณระพี สุทธิวรรณ
บุตร: เอริณ สุทธิวรรณ
ศิษย์เก่า: โรงเรียนกรุงเทพคริสเตียน โรงเรียนเตรียมทหาร รุ่นที่ 21 โรงเรียนนายเรืออากาศนวมินทกษัตริยาธิราช รุ่นที่ 28 โรงเรียนเสนาธิการทหารอากาศ รุ่นที่ 40 วิทยาลัยการทัพอากาศ รุ่นที่ 44
ชื่อเล่น: แอร์
ยศที่ได้รับการแต่งตั้ง
รับใช้:  ไทย
สังกัด:  กองทัพอากาศไทย
ยศ:  พลอากาศเอก
บังคับบัญชา: กองทัพอากาศไทย กองบิน 6 ฝูงบิน 601

พลอากาศเอก แอร์บูล สุทธิวรรณ  เป็นนายทหารอากาศชาวไทย ผู้บัญชาการทหารอากาศไทย คนที่ 27
ประวัติ

แอร์บูล เกิดเมื่อวันที่ 6 มีนาคม พ.ศ. 2504 ชื่อเล่น แอร์ โดยที่มาของชื่อมาจากการฝึกร่วมทางอากาศของกองทัพอากาศไทย และกองทัพอากาศสหรัฐภายใต้รหัสแอร์บูล (Airbull) แปลไม่เป็นทางการได้ว่า กระทิงเวหา โดยบิดาซึ่งเป็นนายทหารอากาศที่เคยฝึกร่วม และแอร์บูลเกิดในปีที่มีการฝึกร่วมทางอากาศจึงนำชื่อนี่มาตั้ง
แอร์บูลจบจากโรงเรียนกรุงเทพคริสเตียน แล้วจึงเรียนต่อที่โรงเรียนเตรียมทหาร รุ่นที่ 21 จากนั้น เข้าสู่โรงเรียนนายเรืออากาศนวมินทกษัตริยาธิราช รุ่นที่ 28 โดยดำรงตำแหน่งเป็นนักบินเครื่องบินลำเลียง ซี-130 ต่อมา เป็นผู้บังคับฝูงบิน 601 และผู้บังคับการกองบิน 6 ในช่วงปี พ.ศ. 2553-2556 เป็นผู้ช่วยทูตทหารอากาศประจำสิงคโปร์ ในขณะยศพลอากาศโท เป็นปลัดบัญชีทหารอากาศ แล้วจึงเป็นผู้ทรงคุณวุฒิของกองทัพอากาศ รับพระราชทานยศพลอากาศเอก และยังเป็นนายทหารราชองค์รักษ์ เมื่อวันที่ 1 ตุลาคม พ.ศ. 2563 ได้รับโปรดเกล้าฯ แต่งตั้งให้ดำรงตำแหน่งผู้บัญชาการทหารอากาศ
เครื่องราชอิสริยาภรณ์ > ไทย

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2554 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2555 –  เหรียญราชการชายแดน (ช.ด.)
พ.ศ. 2538 –  เหรียญจักรมาลา (ร.จ.ม.)
เครื่องราชอิสริยาภรณ์ > ต่างประเทศ

สิงคโปร์ :
พ.ศ. 2566 -  เหรียญปิงกัต จาซา เกมิลัง (เท็นเทรา)
สิทธิคมน์ ธรรมศิลป์

สิทธิคมน์ ธรรมศิลป์ (ชื่อเล่น: โอ๊ต; 7 เมษายน พ.ศ. 2538 — ) เป็นนักกีฬาแบดมินตันที่มีชื่อเสียงชาวไทย และเป็นเยาวชนไทยคนแรกที่สามารถครองแชมป์รายการดัตช์จูเนียร์อินเตอร์เนชันแนลได้สำเร็จ
พ.ศ. 2555 สิทธิคมน์เป็นผู้ผ่านเข้ารอบสุดท้ายของการเสนอชื่อเข้าชิงรางวัลนักกีฬายอดเยี่ยม วันกีฬาแห่งชาติ ในสาขานักกีฬาเยาวชนสมัครเล่นชายดีเด่น
ประวัติ

สิทธิคมน์ ธรรมศิลป์ เป็นบุตรของวิรัตน์ พวงจำปี และสุณี ร่มโพธิ์ ซึ่งสิทธิคมณ์เป็นผู้ชนะการแข่งขันสิงคโปร์อินเตอร์เนชันแนล 2012 ของประเภทชายเดี่ยว ส่วนรายการแบดมินตันนานาชาติ ปุ้มปุ้ยแชมเปี้ยนชิพ 2012 เขาได้อันดับสามของประเภทชายเดี่ยว และเป็นผู้ครองแชมป์ชายเดี่ยวในรายการแบดมินตันนานาชาติ ปุ้มปุ้ยแชมเปี้ยนชิพ 2013  สิทธิคมน์ยังได้เข้าแข่งขันประเภทชายเดี่ยวของรายการผู้เข้าแข่งขันเอสซีจีจูเนียร์แชมเปี้ยนชิพ 2013  ที่ซึ่งเขาเป็นผู้ชนะการแข่งขันครั้งดังกล่าว รวมถึงได้เข้าแข่งขันประเภทชายเดี่ยวของรายการเอสซีจี ไทยแลนด์ โอเพ่น แบดมินตัน แชมเปี้ยนชิพ 2013  โดยเขาได้พบกับเค ศรีกันธ์ ซึ่งเป็นนักแบดมินตันจากประเทศอินเดียในรอบรองชนะเลิศ และสิทธิคมน์เป็นฝ่ายแพ้ที่ 0-2 เกม ด้วยคะแนน 14-21, 18-21
เกียรติประวัติ

พ.ศ. 2553 - ชนะเลิศชายเดี่ยว เอสซีจีจูเนียร์แชมเปี้ยนชิพ 2010
พ.ศ. 2554 - ชนะเลิศชายเดี่ยว 19 ปี จูเนียร์ชาลเลนจ์โอเพนแบดมินตันแชมเปียนชิพ ประเทศอินโดนีเซีย
พ.ศ. 2555 - รองชนะเลิศชายเดี่ยว แบดมินตันชิงแชมป์ประเทศไทย
พ.ศ. 2555 - ชนะเลิศชายเดี่ยว ทั่วไป สิงคโปร์อินเตอร์เนชันแนล 2012
พ.ศ. 2556 - ชนะเลิศชายเดี่ยว 19 ปี ดัตช์จูเนียร์อินเตอร์เนชันแนล ประเทศเนเธอร์แลนด์
พ.ศ. 2556 - ชนะเลิศชายเดี่ยว เอสซีจีจูเนียร์แชมเปี้ยนชิพ 2013
พ.ศ. 2562 - ชนะเลิศชายเดี่ยว รายการ Macau Open 2019 ประเทศมาเก๊า
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สิทธิคมน์ ธรรมศิลป์
สิทธิคมน์ ธรรมศิลป์ ที่ BWF.tournamentsoftware.com (ในภาษาอังกฤษ)
หมื่นชาติเข้าถวายบรรณาการ

ภาพวาดสมัยราชวงศ์ชิง
หมื่นชาติเข้าถวายบรรณาการ (萬國來朝圖, 1761) ฉบับฤดูหนาว พิพิธภัณฑ์พระราชวัง (北京故宮博物院).
ฉบับฤดูร้อนของ หมื่นชาติเข้าถวายบรรณาการ (萬國來朝圖, 1761). พิพิธภัณฑ์พระราชวัง (北京故宮博物院).
จักรพรรดิเฉียนหลง ขณะพระชนมายุ 65 พรรษา ในพระราชวังต้องห้าม ทรงเข้าร่วมพระราชพิธี
หมื่นชาติเข้าถวายบรรณาการ (จีน: 萬國來朝圖; พินอิน: Wànguó láicháo tú, วาดขึ้นในปี ค.ศ. 1761) เป็นภาพวาดขนาดมหึมา (299x207 ซม.) ในสมัยราชวงศ์ชิง ซึ่งแสดงภาพคณะทูตจากนานาประเทศเข้าเฝ้าจักรพรรดิเฉียนหลง ที่พระราชวังต้องห้ามในกรุงปักกิ่งในช่วงปลายทศวรรษที่ 1750
ภาพวาดนี้มีจุดมุ่งหมายเพื่อแสดงความเป็นสากลและความเป็นศูนย์กลางของจักรวรรดิจีนในสมัยราชวงศ์ชิง เนื่องจากประเทศส่วนใหญ่ในเอเชียและยุโรปจะถวายบรรณาการต่อจักรพรรดิจีนเป็นระยะ ๆ โดยจีนมีการวาดภาพแบบนี้มานานแล้ว (ซึ่งถือเป็น "ภาพวาดการถวายบรรณาการในแต่ละช่วงเวลา") โดยเริ่มวาดในช่วงคริสต์ศตวรรษที่ 6 ประเพณีการวาดภาพวาดดังกล่าวสิ้นสุดลงในช่วงที่เกิดสงครามฝิ่น ซึ่งทำลายอุดมคติของจักรวรรดิจีนอันยิ่งใหญ่ที่เชื่อว่าเป็นศูนย์กลางของโลก และเปิดทางให้จีนตระหนักรู้ว่าตนก็เป็นเพียงประเทศหนึ่งเช่นเดียวกับประเทศทั้งหลาย หลักการดังกล่าวเป็นหนึ่งในการแสดงความเคารพต่อจักรพรรดิจีนอย่างไม่มากก็น้อย โดยจะมีการนำบรรณาการไปถวายต่อจักรพรรดิจีนเป็นระยะ ๆ เพื่อเป็นการแสดงสัญลักษณ์ต่อการรับทราบถึงการเป็นผู้นำของจีน ภาพวาดสมัยราชวงศ์หมิงได้กล่าวถึงไว้ว่า "จักรพรรดิทรงประทับอยู่ตรงกลาง ควบคุมอยู่เหนือชาติอื่น ๆ และทุกสรรพสิ่งภายใต้พระอาทิตย์"
การใช้คำว่า "หมื่นชาติ" ("萬國") มีความหมายโดยนัยหมายถึงการมีชาติเข้ามาเจริญสัมพันธไมตรีกับจีนนับไม่ถ้วน
เอเชีย

ราชทูตที่เข้ามาถวายบรรณาการจากนานาประเทศในเอเชีย เช่น เกาหลี (朝鮮) อันนาม (安南) รีวกีว (琉球國) สยาม (暹羅國) ลูซอน (呂宋, ฟิลิปปินส์) ซูลู (蘇祿) พม่า (緬甸國)
ราชทูตจากรัฐข่านคาซัค (哈薩克)
ราชทูตจากรีวกีว (琉球國)
ราชทูตจากญี่ปุ่น (日本國)
ราชทูตจากหลวงพระบาง (南掌國)
ราชทูตจากจาการ์ตา (咖喇吧國)
ราชทูตจากรัฐสุลต่านบันจาร์ (馬辰國)
ราชทูตจากสยาม (暹羅國)
ราชทูตจากพม่า (緬甸國)
ราชทูตจากเกาหลี (朝鮮國)
ราชทูตจากบาดักชัน (拔達克山) (อัฟกานิสถาน)
ราชทูตจากอันดิจาน (安集延) (อุซเบกิสถาน)
ราชทูตจากคีร์กีซ (布魯特)
ราชทูตจากบรูไน (汶萊國)
ราชทูตจากรัฐสุลต่านยะโฮร์ (柔佛國)
ราชทูตจากอันนาม (安南國)
ราชทูตจากซูลู (蘇祿國)
ราชทูตจากลูซอน (呂宋國)
ราชทูตจากซิงกอรา (สงขลา) (宋腒𦛨國)
ราชทูตจากสุมาตรา (蘇喇國)
ราชทูตจากมะละกา (馬六甲國)
เอเชีย > ซินเจียง

ราชทูตบางส่วนจากดินแดนซินเจียงซึ่งเพิ่งถูกยึดครองโดยราชวงศ์ชิง (สงครามชิง-ซูงการ์) มีชนเผ่า เช่น อี่ลี้ (伊犁) มาจากศูนย์กลางเดิมของรัฐข่านซูงการ์ อุกตูร์ปัน (烏什) คัชการ์ (喀什喀爾) และยาร์เคน (葉爾奇木) เป็นต้น
ราชทูตอี่ลี้ ("伊犁", อดีตรัฐข่านซูงการ์)
ราชทูตอุกตูร์ปัน ("烏什")
ราชทูตยาร์เคน (葉爾奇木)
ราชทูตคัชการ์ (喀什喀爾)
ราชทูตอักซู (阿克蘇)
ราชทูตกูชา (庫車)
ราชทูตโกร์ตัน (和闐)
ราชทูตการาชาห์ร์ (哈爾沙爾)
ยุโรป

ราชทูตจากหลายชาติในยุโรปยังได้ส่งบรรณาการมาถวายแก่จีน เช่น ฝรั่งเศส (法蘭西) ฮอลแลนด์ (荷蘭) อังกฤษ (英吉利) และรัสเซีย (鄂羅斯國)
ราชทูตฝรั่งเศส ("法蘭西")
ราชทูตอังกฤษ (英吉利國)
ราชทูตรัสเซีย (鄂羅斯國)
ราชทูตฮอลแลนด์ (荷蘭國)
ราชทูตสวีเดน (瑞國)
ราชทูตเฮลเวเทีย (合勒未祭亞)
ราชทูตโปแลนด์ (波羅呢亞)
ราชทูตฮังการี (翁加里亞)
ราชทูตเยเรวาน (亞利晩)
ราชทูตจากแถบมหาสมุทรแอตแลนติก (大西洋 ชาวตะวันตก ไม่ทราบสัญชาติ)
ราชทูตจากแถบมหาสมุทรอินเดีย (小西洋 ชาวตะวันตก ไม่ทราบสัญชาติ)
ภาพพิมพ์ยอดนิยมร่วมสมัยกับ หมื่นชาติเข้าถวายบรรณาการ

แม้ว่าหมื่นชาติเข้าถวายบรรณาการค่อนข้างเหมือนจริงและได้มาจากธรรมเนียมการวาดภาพของคณะเยซูอิตของจูเซปเป คาสตีลลิโอเน ภาพลักษณะนี้ยังก่อให้เกิดภาพพิมพ์ร่วมสมัยยอดนิยมบางภาพที่มีชื่อเดียวกัน แต่มีการแสดงภาพล้อเลียนมากกว่ามาก เช่น ภาพพิมพ์ปีใหม่ (เหนียนฮวา 年畫) โดย หวัง จุนฟู่ (王君甫, กลางถึงปลายคริสต์ศตวรรษที่ 17) ซึ่งสะท้อนให้เห็นถึงประเพณีศิลปะพื้นบ้านของจีนที่มีจุดประสงค์เพื่อทางการค้าโดยจำหน่ายให้กับครัวเรือนทั่วไปในช่วงเทศกาลปีใหม่
หมื่นชาติเข้าถวายบรรณาการ (萬國來朝圖) ของหวัง จุนฟู่ ยังพรรณนาถึงต่างประเทศต่าง ๆ ที่มาเยือนราชสำนักของจักรพรรดิด้วย แต่เป็นไปในลักษณะที่ค่อนข้างแปลกประหลาด ผู้ถวายบรรณาการหลายคนที่มาถึงประตูเจิ้งหยางเหมิน (正陽門) ของพระราชวังต้องห้ามนั้นเป็นภาพที่มีความเข้าใจเชิงล้อเลียนมากขึ้นเกี่ยวกับภูมิศาสตร์และกายภาพต่างประเทศ: ภาพพิมพ์อัดแน่นไปด้วยราชทูตของ "ประเทศคนแคระ" (小人國) ประเทศของคนหน้าอกมีรู (穿心國) ญี่ปุ่น (日本) อินเดีย (天竺) ประเทศมุสลิม (回回國) ฮอลแลนด์ (荷蘭) ยักษ์ใหญ่แห่งปาตาโกเนีย (長人國) และ “มหาสมุทรตะวันตก” (西洋) อาจเป็นทวีปยุโรป
แหล่งข้อมูลอื่น

ภาพอย่างละเอียดจากพิพิธภัณฑ์พระราชวัง กรุงปักกิ่ง
ภาพพิมพ์ปีใหม่ (เหนียนฮวา 年畫) ชื่อ "หมื่นชาติเข้าถวายบรรณาการ" (Wanguo laichao tu 萬國來朝圖) โดย หวัง จุนฟู่ (王君甫) กลางถึงปลายคริสต์ศตวรรษที่ 17
คลองดำเนินสะดวก

คลองดำเนินสะดวก
คลองดำเนินสะดวก เป็นคลองเชื่อมระหว่างแม่น้ำท่าจีน และแม่น้ำแม่กลองเข้าด้วยกัน โดยในสมัยโบราณการคมนาคมขนส่งทั่วไป จะใช้ทางบก ใช้สัตว์หรือเกวียน ท้องที่อำเภอดำเนินสะดวกในสมัยก่อนเป็นที่ไร่ เรียกกันว่าโคกไผ่ (ตำบลดอนไผ่ในปัจจุบัน) ไม่มีคลองมากมายเหมือนเช่นในปัจจุบัน